pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เลขาธิการ กพฐ. สั่งตรงถึง ผอ.เขต ลงพื้นที่สำรวจปัญหาเรียนทางไกล [กระทรวงศึกษาธิการ]
วันพุธที่ 20 พฤษภาคม 2563
เลขาธิการ กพฐ. สั่งตรงถึง ผอ.เขต ลงพื้นที่สํารวจปัญหาเรียนทางไกล [กระทรวงศึกษาธิการ]
เลขาธิการ กพฐ. สั่งตรงถึง ผอ.เขต ลงพื้นที่สํารวจปัญหาเรียนทางไกล
วันที่ 20 พฤษภาคม 2563 นายอํานาจ วิชยานุวัติ เลขาธิการคณะกรรมการการศึกษาขั้นพื้นฐาน (เลขาธิการ กพฐ.) เป็นประธานในการประชุมผู้อํานวยการสํานักงานเขตพื้นที่การศึกษา และผู้อํานวยการสถานศึกษา เรื่องการจัดการศึกษาทางไกลในสถานการณ์โรคติดเชื้อไวรัสโคโรนา 2019 (COVID-19) ผ่านระบบวิดีโอคอนเฟอเรนซ์ ณ ห้องประชุม สพฐ. 1 อาคาร สพฐ. 4 ชั้น 2 กระทรวงศึกษาธิการ
นายอํานาจ วิชยานุวัติ เลขาธิการ กพฐ. กล่าวว่า การประชุมวันนี้ได้เชิญผู้อํานวยการสํานักงานเขตพื้นที่การศึกษาทั้งหมด 225 เขต เข้าร่วมประชุม เพื่อเน้นย้ําในสิ่งที่ได้มอบหมายไป รวมถึงปัญหาและอุปสรรคต่างๆ ซึ่งเป็นการตรวจสอบความพร้อมในการจัดการเรียนการสอนเพื่อรองรับการเปิดภาคเรียนในวันที่ 1 กรกฎาคม 2563 ขอเน้นย้ําว่าการจัดการศึกษาทางไกลเราใช้ทั้งระบบออนไลน์กับออนแอร์ โดยเมื่อวันที่ 18 พฤษภาคมที่ผ่านมา จะเห็นว่าประชาชนให้ความสนใจกับระบบออนไลน์เป็นจํานวนมากเช่นเดียวกันกับระบบออนแอร์ ดังนั้นความพร้อมของทั้งสองสิ่งนี้จึงเป็นเรื่องสําคัญอย่างยิ่ง
สําหรับสิ่งที่เน้นย้ํากับผู้อํานวยการเขตฯ คืออยากให้ลงไปดูแต่ละโรงเรียน แต่ละครอบครัวเป็นรายๆ ไป ว่าสิ่งที่เกิดขึ้นนั้นประสบปัญหาอย่างไรบ้าง หากมีปัญหาด้านเทคโนโลยีก็อาจจะจัดครูที่มีความรู้เรื่องนี้ลงไปดูแลแก้ไขปัญหาในเบื้องต้น รวมถึงการสํารวจว่าครอบครัวไหนยังไม่มีกล่องทีวีดิจิทัล ก็จะได้หาทางแก้ไข ซึ่งจากการสํารวจพบว่ามีกล่องทีวีดิจิทัลที่ยังรับสัญญาณไม่ได้อีกกว่า 1.5 ล้านกล่อง ในส่วนนี้ก็จะนําไปพูดคุยกับ กสทช. และกระทรวงดิจิทัลฯ ต่อไป
อีกเรื่องหนึ่งที่สําคัญคือการสร้างความเข้าใจกับนักเรียนและผู้ปกครอง ทั้งในเรื่องที่ผลการเรียนของนักเรียนในช่วงการจัดการเรียนการสอนทางไกล จะไม่ได้นํามาประเมินเพราะถือเป็นช่วงทดลอง และเป็นการปรับพื้นฐาน เตรียมความพร้อมให้กับนักเรียนที่จะก้าวไปสู่การเรียนในระดับที่สูงขึ้นในปีการศึกษาหน้า และให้นักเรียนได้ใช้เวลาว่างให้เกิดประโยชน์ ส่วนกรณีที่บางครอบครัวมีทีวีเพียงเครื่องเดียวก็สามารถแบ่งเวลาการเรียนและย้อนกลับมาดูรีรันได้ หรือการเรียนกับเพื่อนที่เรียนอยู่ชั้นเดียวกัน มีบ้านอยู่ใกล้กัน ก็สามารถจับกลุ่มเรียนด้วยกันได้ ตลอดจนความช่วยเหลือจากโรงเรียนและชุมชน
“ดังนั้นจึงขอให้ผู้อํานวยการเขตพื้นที่การศึกษาเข้าไปดูแลปัญหาที่เกิดขึ้น หากติดขัดอย่างไรก็ให้แจ้ง สพฐ. ได้ทันที โดย สพฐ. จะมีการสรุปผลช่วงแรกในสิ้นเดือนพฤษภาคมนี้ ครั้งที่สองกลางเดือนมิถุนายน และครั้งที่สามช่วงสิ้นเดือนมิถุนายน ซึ่งจะเป็นช่วงที่ต้องเติมเต็มในส่วนที่ขาดทั้งหมดก่อนเปิดภาคเรียนในวันที่ 1 กรกฎาคมต่อไป” เลขาธิการ กพฐ. กล่าว
รัฐบาลไทย-ข่าวทำเนียบรัฐบาล-รองนายกรัฐมนตรี (พลเอก ธนะศักดิ์  ปฏิมาประกร) และรัฐมนตรีว่าการกระทรวงการท่องเที่ยวและกีฬาร่วมส่งเสริมการท่องเที่ยวชุมชน ที่จังหวัดภูเก็ต
วันพฤหัสบดีที่ 29 มิถุนายน 2560
รองนายกรัฐมนตรี (พลเอก ธนะศักดิ์  ปฏิมาประกร) และรัฐมนตรีว่าการกระทรวงการท่องเที่ยวและกีฬาร่วมส่งเสริมการท่องเที่ยวชุมชน ที่จังหวัดภูเก็ต
รองนายกรัฐมนตรี (พลเอก ธนะศักดิ์  ปฏิมาประกร) และรัฐมนตรีว่าการกระทรวงการท่องเที่ยวและกีฬาร่วมส่งเสริมการท่องเที่ยวชุมชน ที่จังหวัดภูเก็ต
วันนี้ (28 มิ.ย.60) เวลา 13.30 ณ จังหวัดภูเก็ต รองนายกรัฐมนตรี และ รัฐมนตรีว่าการกระทรวงการท่องเที่ยวและกีฬาร่วมส่งเสริมการท่องเที่ยวชุมชน เรียนรู้การประยุกต์รํามโนราห์ วิถีถิ่น
มาเป็นการออกกําลังกาย "โนราบิค"ที่หมู่บ้านวัฒนธรรมถลาง บ้านแขนน ซึ่งมีเจ้าบ้านที่ดีรุ่นอาวุโส คอยให้ความรู้เรื่องอาหารถิ่น เช่น เกลือเคย น้ําชุบหยํา ขนมโค และนําชมวิถีชีวิตแบบอิงธรรมชาติตามแบบดั้งเดิม เช่น การสีข้าว ฝัดข้าว แะการหุงข้าวในกระบอกไม้ไผ่
รัฐบาลไทย-ข่าวทำเนียบรัฐบาล-กสร. ส่งเสริมแรงงานสัมพันธ์แบบหุ้นส่วนให้นายจ้าง ลูกจ้างพร้อมรับมือ AI
วันอังคารที่ 12 ธันวาคม 2560
กสร. ส่งเสริมแรงงานสัมพันธ์แบบหุ้นส่วนให้นายจ้าง ลูกจ้างพร้อมรับมือ AI
กรมสวัสดิการและคุ้มครองแรงงาน เร่งส่งเสริมแรงงานสัมพันธ์แบบหุ้นส่วน สร้างการมีส่วนร่วมระหว่างนายจ้าง ลูกจ้าง ในการบริหารแรงงานสัมพันธ์รองรับการเปลี่ยนแปลงโครงสร้างอุตสาหกรรมในอนาคต เพิ่มผลิตภาพแรงงาน
นายอนันต์ชัย อุทัยพัฒนาชีพ รักษาราชการแทนอธิบดีกรมสวัสดิการและคุ้มครองแรงงาน(กสร.) เปิดเผยว่า ปัจจุบันอุตสาหกรรมต่าง ๆ ได้มีการนําเทคโนโลยีสมัยใหม่เข้ามาใช้ในกระบวนการผลิต เพิ่มมากขึ้น โดยเฉพาะในอนาคตอันใกล้นี้มีการคาดการณ์ว่าจะมีการนําเทคโนโลยีปัญญาประดิษฐ์ หรือ AI เข้ามาใช้ในระบบอุตสาหกรรม เพื่อทดแทนแรงงาน ทั้งนี้ ความก้าวหน้าทางเทคโนโลยีจะส่งผลต่อการเปลี่ยนแปลงโครงสร้างและรูปแบบการจ้างแรงงาน และอาจส่งผลให้เกิดข้อขัดแย้งด้านแรงงานได้ ด้วยเหตุนี้ กสร. ได้ดําเนินการส่งเสริมโมเดลแรงงานสัมพันธ์ 4.0 ซึ่งเน้นการบริหารแรงงานสัมพันธ์แบบหุ้นส่วน โดยเน้นการมีส่วนร่วมของนายจ้างและลูกจ้างในการออกแบบสภาพการจ้าง สภาพการทํางาน โดยต้องคํานึงถึงบริบทของการเปลี่ยนแปลงร่วมกัน ซึ่งจะเป็นส่วนสําคัญในการลดปัญหาด้านแรงงานที่อาจเกิดขึ้น และเตรียมพร้อมการก้าวสู่ Thailand 4.0
นายอนันต์ชัย กล่าวต่อไปว่า การแรงงานสัมพันธ์ที่ดีเป็นพื้นฐานสําคัญของการพัฒนาคุณภาพชีวิตลูกจ้างในสถานประกอบการ ส่งผลดีต่อการพัฒนาธุรกิจของนายจ้าง รวมถึงการลงทุนของประเทศ ซึ่งที่ผ่านมา กสร. ได้ส่งเสริมแรงงานสัมพันธ์แบบหุ้นส่วนมาโดยตลอด และสําหรับในปีงบประมาณ 2561 ตั้งเป้าส่งเสริมแรงงานสัมพันธ์แบบหุ้นส่วนให้กับสถานประกอบกิจการเพิ่มเติมอีก 1,342 แห่ง 185,480 คน
รัฐบาลไทย-ข่าวทำเนียบรัฐบาล-ก.อุตฯ ย้ำห้ามนำเข้าซากอิเล็กทรอนิกส์ เศษพลาสติกใช้แล้ว เศษโลหะผสมอย่างเด็ดขาด พร้อมเสนอ ครม. พิจารณาสัปดาห์หน้า ห้ามโรงงานใช้วัตถุดิบที่ใช้แล้วจากต่างประเทศ
วันพุธที่ 27 มิถุนายน 2561
ก.อุตฯ ย้ําห้ามนําเข้าซากอิเล็กทรอนิกส์ เศษพลาสติกใช้แล้ว เศษโลหะผสมอย่างเด็ดขาด พร้อมเสนอ ครม. พิจารณาสัปดาห์หน้า ห้ามโรงงานใช้วัตถุดิบที่ใช้แล้วจากต่างประเทศ
ก.อุตฯ ย้ําห้ามนําเข้าซากอิเล็กทรอนิกส์ เศษพลาสติกใช้แล้ว เศษโลหะผสมอย่างเด็ดขาด พร้อมเสนอ ครม. พิจารณาสัปดาห์หน้า ห้ามโรงงานใช้วัตถุดิบที่ใช้แล้วจากต่างประเทศ
นายพสุ โลหารชุน ปลัดกระทรวงอุตสาหกรรม เปิดเผยว่า เพื่อแก้ไขสถานการณ์ซากอิเล็กทรอนิกส์และเศษพลาสติก กระทรวงอุตสาหกรรม โดยกรมโรงงานอุตสาหกรรม ได้ออกประกาศกรมฯ ห้ามนําเข้าวัตถุดิบใช้แล้วจากต่างประเทศและระงับการนําเข้าจากต่างประเทศ คือ 1. ห้ามนําเข้าซากอิเล็กทรอนิกส์และชิ้นส่วนใช้แล้วมือสอง 2. ห้ามนําเข้าเศษพลาสติกใช้แล้ว 3. ห้ามนําเข้าสินค้าที่ไม่ใช้แล้วอื่น ๆ เช่น เศษโลหะผสม/สายไฟ/มอเตอร์/หม้อแปลง/เครื่องกําเนิดไฟฟ้าและแบตเตอรี่ และ 4.ระงับนําเข้าอุปกรณ์ใช้แล้วมือสองที่นํามาซ่อมแซม/ดัดแปลง/ปรับปรุง โดยส่งออกหรือขายภายในประเทศ ไปแล้วเมื่อวันที่ 22 มิถุนายน 2561
ขณะนี้ กระทรวงอุตสาหกรรม ได้เตรียมเสนอให้คณะรัฐมนตรีพิจารณาสั่งห้ามโรงงานใช้วัตถุดิบที่ใช้แล้วจากต่างประเทศมาเป็นวัตถุดิบในการผลิต ประกอบด้วย 1. ซากอิเล็กทรอนิกส์และชิ้นส่วนใช้แล้วมือสอง 2. เศษพลาสติกใช้แล้ว และ 3. สินค้าที่ไม่ใช้แล้วอื่น ๆ เช่น เศษโลหะผสม สายไฟ มอเตอร์ หม้อแปลง เครื่องกําเนิดไฟฟ้า แบตเตอรี่ เป็นต้น โดยจะบังคับใช้ พ.ร.บ. โรงงาน พ.ศ. 2535 มาตรา 32 (2) ที่กําหนดแหล่งกําเนิดของวัตถุดิบ โดยให้โรงงานต่าง ๆ หันมาใช้วัตถุดิบภายในประเทศแทน เพื่อเป็นการบริหารจัดการทรัพยากรภายในประเทศให้เป็นไปอย่างมีประสิทธิภาพ ซึ่งคาดว่าจะสามารถนําเสนอให้คณะรัฐมนตรีพิจารณาได้ภายในสัปดาห์หน้า
ทั้งนี้ กระทรวงอุตสาหกรรม ยังได้มีแนวทางระงับการนําเข้าอุปกรณ์ใช้แล้วมือสอง ที่จะนําเข้ามาซ่อมแซม ดัดแปลงหรือปรับปรุง ซึ่งกําลังรวบรวมข้อมูล และนําเสนอให้คณะอนุกรรมการเพื่อการบูรณาการการจัดการขยะอิเล็กทรอนิกส์ที่นําเข้าจากต่างประเทศอย่างเป็นระบบให้พิจารณา ก่อนที่จะเสนอให้คณะรัฐมนตรีต่อไป
สําหรับการตรวจสอบตู้คอนเทนเนอร์ กรมโรงงานอุตสาหกรรมจะร่วมกับกรมศุลกากรตรวจสอบทุกตู้ หากพบว่ามีการลักลอบนําเข้า หลีกเลี่ยง หรือสําแดงเท็จ จะต้องดําเนินการผลักดันซากอิเล็กทรอนิกส์กลับสู่ประเทศต้นทางทันที
นายพสุฯ กล่าวเพิ่มเติมว่า จากกระแสข่าวที่ออกมามีความเข้าใจคลาดเคลื่อนว่ากระทรวงอุตสาหกรรมเตรียมพิจารณาอนุโลมให้โรงงานอุตสาหกรรมสามารถนําเข้าขยะ 2 ประเภท ประกอบด้วย 1. ซากอิเล็กทรอนิกส์ที่เป็นชิ้น ยังไม่มีการแกะ และ 2. เศษพลาสติกสะอาด นั้น กระทรวงอุตสาหกรรม ขอยืนยันว่า ยังไม่มีการพิจารณาเรื่องนี้แต่อย่างใด
รัฐบาลไทย-ข่าวทำเนียบรัฐบาล-“บิ๊กอู๋” สั่งเร่งแก้ปัญหาแรงงานประมงขาดแคลน พร้อมนำเข้า MOU กว่า 4 หมื่นคน
วันศุกร์ที่ 11 พฤษภาคม 2561
“บิ๊กอู๋” สั่งเร่งแก้ปัญหาแรงงานประมงขาดแคลน พร้อมนําเข้า MOU กว่า 4 หมื่นคน
รมว.แรงงาน เผย ผลการหารือแนวทางแก้ไขปัญหาขาดแคลนแรงงานประมงตามข้อเสนอ
ของสมาคมประมงแห่งประเทศไทยกับหน่วยงานที่เกี่ยวข้อง เตรียมนําเข้าแรงงานประมงกว่า 40,000 คน ตามระบบ MOU ปรับปรุงกระบวนการนําเข้าแรงงาน เน้นสะดวกรวดเร็วพร้อมสร้างการรับรู้
แก่นายจ้าง
วันนี้ (11 พ.ค.61)พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน กล่าวภายหลังเป็นประธานการประชุมคณะอนุกรรมการแก้ไขปัญหาการค้ามนุษย์และแรงงานผิดกฎหมาย ครั้งที่ 3/2561 ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน ว่า วันนี้เป็นการประชุมเพื่อติดตามผลการดําเนินงานในประเด็นที่สําคัญจากหน่วยงานที่เกี่ยวข้องโดยเฉพาะความคืบหน้าที่สําคัญเกี่ยวกับ เรื่อง แนวทางการแก้ไขปัญหาการขาดแคลนแรงงานในกิจการประมง ตามข้อเสนอของสมาคมประมงแห่งประเทศไทยโดยขอให้กระทรวงแรงงานผลักดันให้ใช้มาตรา 83 แห่ง พ.ร.ก.ประมง ที่ประชุมมีมติเห็นชอบให้กรมการจัดหางาน สนับสนุน ส่งเสริม อํานวยความสะดวก ให้นําเข้าแรงงานประมงตามระบบ MOU โดยปรับปรุงกระบวนการนําเข้าแรงงานต่างด้าวให้ง่าย สะดวก และรวดเร็วยิ่งขึ้น เพื่อแก้ปัญหาแรงงานในกิจการประมงที่ขาดแคลน จํานวนกว่า40,000 คน พร้อมจัดทําแนวทางการปฏิบัติที่ชัดเจน รวมทั้งสร้างการรับรู้ให้กับนายจ้างต่อไปนอกจากนี้ คณะกรรมการได้พิจารณาและให้ความเห็นชอบแผนขับเคลื่อนการส่งเสริมความรับผิดชอบของภาคธุรกิจ (Global Supply Chain) เพื่อให้สอดคล้องตามมาตรฐานแรงงานระหว่างประเทศ นําไปสู่การพัฒนาที่ยั่งยืน
พล.ต.อ.อดุลย์ฯ กล่าวต่ออีกว่า ที่ประชุมได้ร่วมกันติดตามความก้าวหน้าในเรื่องต่าง ๆ ที่รัฐบาลให้ความสําคัญ ซึ่งจะมีผลต่อการแก้ไขปัญหาการค้ามนุษย์และแรงงานผิดกฎหมาย อาทิ ผลการจัดทําทะเบียนประวัติและ
ออกใบอนุญาตทํางานของศูนย์ OSS การนําข้อมูลม่านตาไปใช้ประโยชน์ในการตรวจการทํางานของคนต่างด้าว ซึ่งขณะนี้กระทรวงแรงงานได้ดําเนินการจัดระเบียบแรงงานต่างด้าวไปแล้วกว่า 800,000 ราย จากเป้าหมาย1,320,000 ราย และจะเร่งดําเนินการส่วนที่เหลือให้แล้วเสร็จภายในเดือนมิถุนายนนี้พร้อมทบทวนคู่มือการตรวจของศูนย์ PIPO การดําเนินคดีและยึดอายัดทรัพย์ของผู้กระทําผิดฐานค้ามนุษย์ด้วย
สําหรับการยกร่างพระราชบัญญัติป้องกันและปราบปรามการใช้แรงงานบังคับ พ.ศ. .... และการให้สัตยาบันพิธีสาร ILO ฉบับที่ ๒๙ ว่าด้วยแรงงานบังคับ ซึ่งผ่านความเห็นชอบจากคณะรัฐมนตรีแล้วเมื่อวันที่ ๑ พฤษภาคมที่ผ่านมา โดยร่างพระราชบัญญัติฯดังกล่าว ขณะนี้อยู่ระหว่างการตรวจปรับปรุงร่างกฎหมายจากสํานักงานคณะกรรมการกฤษฎีกา ก่อนเสนอสภานิติบัญญัติแห่งชาติ และประกาศในราชกิจจานุเบกษาต่อไป และสําหรับการให้สัตยาบันพิธีสารส่วนเสริมอนุสัญญาองค์การแรงงานระหว่างประเทศ ฉบับที่ ๒๙
ว่าด้วยแรงงานบังคับ สภานิติบัญญัติแห่งชาติจะพิจารณาในวันที่ 25 พฤษภาคมนี้ จากนั้นกระทรวงการต่างประเทศจะได้จัดทําหนังสือสัตยาบันสาร และรัฐมนตรีว่าการกระทรวงแรงงานจะได้ยื่นรับรองพิธีสารภายใต้อนุสัญญา ILO ฉบับที่ ๒๙ ว่าด้วยแรงงานบังคับ ณ กรุงเจนีวา สมาพันธรัฐสวิสในต้นเดือนมิถุนายนนี้ต่อไป
-------------------------------------
กลุ่มงานโฆษกและการข่าว/กองเผยแพร่และประชาสัมพันธ์/ณัฏฐภัทร์ ชื่นเอี่ยม - ข่าว/สมภพ ศีลบุตร - ภาพ/
11 พฤษภาคม 2561
รัฐบาลไทย-ข่าวทำเนียบรัฐบาล-ที่ปรึกษาประธานาธิบดีแห่งรัฐปาเลสไตน์ด้านกิจการศาสนาและความสัมพันธ์ทางศาสนาอิสลามและ    ผู้พิพากษาสูงสุดแห่งศาลชารีอะฮ์แห่งรัฐปาเลสไตน์ เข้าเยี่ยมคารวะนายกรัฐมนตรี
วันพฤหัสบดีที่ 4 พฤษภาคม 2560
ที่ปรึกษาประธานาธิบดีแห่งรัฐปาเลสไตน์ด้านกิจการศาสนาและความสัมพันธ์ทางศาสนาอิสลามและ    ผู้พิพากษาสูงสุดแห่งศาลชารีอะฮ์แห่งรัฐปาเลสไตน์ เข้าเยี่ยมคารวะนายกรัฐมนตรี
ที่ปรึกษาประธานาธิบดีแห่งรัฐปาเลสไตน์ด้านกิจการศาสนาและความสัมพันธ์ทางศาสนาอิสลามและ    ผู้พิพากษาสูงสุดแห่งศาลชารีอะฮ์แห่งรัฐปาเลสไตน์ เข้าเยี่ยมคารวะนายกรัฐมนตรี
วันนี้ (4 พ.ค. 2560) เวลา 09.30 น. นายมามุด อาล ฮับบาช (Mr. Mahmoud Al Hubbash)ที่ปรึกษาประธานาธิบดีแห่งรัฐปาเลสไตน์ด้านกิจการศาสนาและความสัมพันธ์ทางศาสนาอิสลามและ ผู้พิพากษาสูงสุดแห่งศาลชารีอะฮ์แห่งรัฐปาเลสไตน์ เข้าเยี่ยมคารวะพลเอก ประยุทธ์ จันทร์โอชา นายกรัฐมนตรี ในโอกาสเยือนไทยในฐานะแขกของกระทรวงการต่างประเทศ
พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญดังนี้
ทั้งสองฝ่ายยินดีที่ได้พบ โดยนายกรัฐมนตรีกล่าวว่า การเยือนไทยของที่ปรึกษาประธานาธิบดีแห่งรัฐปาเลสไตน์ในครั้งนี้ถือเป็นโอกาสอันดีในการเพิ่มพูนความสัมพันธ์ทวิภาคี โดยเฉพาะทางด้านศาสนา ให้แน่นแฟ้นมากยิ่งขึ้น และยินดีที่ความสัมพันธ์มีการพัฒนาและขยายความร่วมมือในด้านต่างๆ เป็นลําดับ โดยเฉพาะการเยือนไทยอย่างเป็นทางการของประธานาธิบดีแห่งรัฐปาเลสไตน์ในปีที่ผ่านมาได้มีโอกาสหารือในหลายประเด็น ซึ่งขณะนี้มีความก้าวหน้าขึ้นมาตามลําดับ
ส่วนกรอบการประชุม Conference of East Asian Countries for Palestinian Development (CEAPAD) ไทยพร้อมจะเป็นเจ้าภาพจัดการประชุม โดยกําลังอยู่ระหว่างการหารือกําหนดช่วงเวลาการประชุมที่เหมาะสมต่อไป ทั้งนี้ ไทยและปาเสสไตน์ยังเห็นพ้องให้มีการแลกเปลี่ยนทางวัฒนธรรมให้มากยิ่งขึ้นด้วย
ทั้งสองฝ่ายได้แลกเปลี่ยนความคิดเห็นเกี่ยวกับกระบวนการสันติภาพในตะวันออกกลาง ซึ่งนายกรัฐมนตรีย้ําว่า ไทยสนับสนุนการเจรจาระหว่างปาเลสไตน์กับอิสราเอล ซึ่งนําไปสู่การอยู่ร่วมกันอย่างสันติ มั่นคงและมีพรมแดนที่ชัดเจนในอนาคตตามแนวทางสองรัฐ (two-state solution) และสนับสนุนให้ทั้งสองฝ่ายกลับเข้าสู่การเจรจาอีกครั้ง เพื่อแสวงหาแนวทางแก้ไขปัญหาร่วมกัน เพื่อความมั่นคงและสันติภาพที่ยั่งยืน ซึ่งที่ปรึกษาประธานาธิบดีกล่าวขอบคุณการสนับสนุนของไทย และเห้นพ้องว่าการแก้ปัญหาต่างๆจะต้องดําเนินด้วยสันติวิธี ไม่ใช้ความรุนแรง
*****************************
รัฐบาลไทย-ข่าวทำเนียบรัฐบาล-ออมสิน จัดโปรโมชั่น HOME LOAN ดอกเบี้ย 0% 6 เดือน สินเชื่อเคหะ ซื้อ สร้าง ต่อเติม ซ่อมแซมหรือไถ่ถอนจำนองในงาน “NPA Grand Sale & Home Loan 2019” และ “รับสร้างบ้านและวัสดุ Expo 2019
วันพฤหัสบดีที่ 29 สิงหาคม 2562
ออมสิน จัดโปรโมชั่น HOME LOAN ดอกเบี้ย 0% 6 เดือน สินเชื่อเคหะ ซื้อ สร้าง ต่อเติม ซ่อมแซมหรือไถ่ถอนจํานองในงาน “NPA Grand Sale & Home Loan 2019” และ “รับสร้างบ้านและวัสดุ Expo 2019
ธนาคารออมสิน นําเสนอโปรโมชั่นพิเศษสินเชื่อเคหะ ดอกเบี้ย 0% นาน 6 เดือน ในงาน “รับสร้างบ้านและวัสดุ Expo 2019” และ “NPA Grand Sale & Home Loan 2019” ณ อาคาร 6 อิมแพคเมืองทองธานี ระหว่างวันที่ 29 สิงหาคม ถึง 1 กันยายน 2562 นี้
ธนาคารออมสิน นําเสนอโปรโมชั่นพิเศษสินเชื่อเคหะ ดอกเบี้ย 0% นาน 6 เดือน ในงาน “รับสร้างบ้านและวัสดุ Expo 2019” และ “NPA Grand Sale & Home Loan 2019” ณ อาคาร 6 อิมแพคเมืองทองธานี ระหว่างวันที่ 29 สิงหาคม ถึง 1 กันยายน 2562 นี้
วันนี้ (29 สิงหาคม 2562) ณ อาคาร 6 อิมแพคเมืองทองธานี ได้มีพิธีเปิดงาน“รับสร้างบ้านและวัสดุ Expo 2019” และ “NPA Grand Sale & Home Loan 2019” มี นายจําเริญ โพธิยอด หัวหน้าผู้ตรวจราชการกระทรวงการคลัง ประธานกล่าวเปิดงาน พร้อมทั้งเยี่ยมชมบูธธนาคารออมสินที่เข้าร่วมภายในงานนี้ พร้อมด้วย นายกิตติ พัฒนพงศ์พิบูล ประธานสมาคมสินเชื่อที่อยู่อาศัย และ นางศิริพร สิงหรัญ นายกสมาคมธุรกิจรับสร้างบ้าน โดยมี นายอนุรักษ์ เสงี่ยมจิตร ผู้ช่วยผู้อํานวยการธนาคารออมสิน สายงานบริหารธุรกิจลูกค้าบุคคล กลุ่มลูกค้าบุคคล ให้การต้อนรับ
นายอนุรักษ์ เสงี่ยมจิตร ผู้ช่วยผู้อํานวยการธนาคารออมสิน สายงานบริหารธุรกิจลูกค้าบุคคล กลุ่มลูกค้าบุคคล เปิดเผยว่า เพื่อเป็นการกระตุ้นเศรษฐกิจและให้คนไทยได้มีที่อยู่อาศัยได้สะดวกขึ้น ภายในงานนี้ ธนาคารออมสิน ได้นําเสนอโปรโมชั่นพิเศษ สินเชื่อเคหะ สําหรับผู้ที่กําลังตัดสินใจซื้อที่อยู่อาศัย ปลูกสร้าง ต่อเติมซ่อมแซม หรือไถ่ถอนจํานอง โดยลูกค้าทั่วไป เมื่อเลือกทําประกันชีวิตเพื่อคุ้มครองวงเงินสินเชื่อ 100% ทั้งวงเงินกู้และระยะเวลากู้ คิดอัตราดอกเบี้ย 0% นาน 6 เดือน เดือนที่ 7-12 MRR-5.50% ต่อปี (อัตราดอกเบี้ย MRR ของธนาคารฯ ปัจจุบัน = 6.87% ต่อปี) ปีที่ 2-3 MRR-3.10% ต่อปี ปีที่ 4 เป็นต้นไป MRR-1.50% ต่อปี (เฉลี่ย 3 ปี = 2.742%) หากลูกค้าทั่วไป เลือกทําประกันชีวิตเพื่อคุ้มครองวงเงินสินเชื่อตามเกณฑ์ธนาคาร อัตราดอกเบี้ยปีแรก MRR-6.00% ต่อปี ปีที่ 2-3 MRR-2.85% ต่อปี ปีที่ 4 เป็นต้นไป MRR-1.25% ต่อปี (เฉลี่ย 3 ปี = 2.970%)
ทั้งนี้ กรณีไถ่ถอนจํานองจากสถาบันการเงินอื่น เลือกทําประกันชีวิตเพื่อคุ้มครองวงเงินสินเชื่อ ตามเกณฑ์ธนาคารฯ คิดอัตราดอกเบี้ย 0% นาน 6 เดือน เดือนที่ 7-12 MRR-5.50% ต่อปี (อัตราดอกเบี้ย MRR ของธนาคารฯ ปัจจุบัน = 6.87% ต่อปี) ปีที่ 2-3 MRR-3.10% ต่อปี ปีที่ 4 เป็นต้นไป MRR-1.50% ต่อปี (เฉลี่ย 3 ปี = 2.742%)
สําหรับโปรโมชั่นนี้ เมื่อยื่นกู้แล้ว และได้รับอนุมัติจากธนาคารฯ โดยจัดทํานิติกรรมสัญญาให้แล้วเสร็จภายในวันที่ 30 กันยายน 2562
รัฐบาลไทย-ข่าวทำเนียบรัฐบาล-พิธีรับพระราชทานเครื่องราชอิสริยาภรณ์ ชั้นสายสะพาย  ต่อหน้าพระฉายาลักษณ์ ให้แก่ข้าราชการสังกัดกระทรวงทรัพยากรธรรมชาติและสิ่งแวดล้อม
วันจันทร์ที่ 12 มีนาคม 2561
พิธีรับพระราชทานเครื่องราชอิสริยาภรณ์ ชั้นสายสะพาย  ต่อหน้าพระฉายาลักษณ์ ให้แก่ข้าราชการสังกัดกระทรวงทรัพยากรธรรมชาติและสิ่งแวดล้อม
พิธีรับพระราชทานเครื่องราชอิสริยาภรณ์ ชั้นสายสะพาย ต่อหน้าพระฉายาลักษณ์ ให้แก่ข้าราชการสังกัดกระทรวงทรัพยากรธรรมชาติและสิ่งแวดล้อม
กระทรวงทรัพยากรธรรมชาติและสิ่งแวดล้อม จัดพิธีพระราชทานเครื่องราชอิสริยาภรณ์
ชั้นสายสะพาย ต่อหน้าพระฉายาลักษณ์สมเด็จพระเจ้าอยู่หัว ตามที่ทรงพระกรุณาโปรดเกล้าโปรดกระหม่อมพระราชทาน เนื่องในโอกาสพระราชพิธีเฉลิมพระชนมพรรษา วันที่ ๒๘ กรกฎาคม ๒๕๖๐ โดยในวันนี้ (12 มีนาคม 2561) มีข้าราชการในสังกัดกระทรวงทรัพยากรธรรมชาติและสิ่งแวดล้อม เข้ารับพระราชทาน ประกอบด้วย ปลัดกระทรวงทรัพยากรธรรมชาติและสิ่งแวดล้อม ผู้บริหาร และข้าราชการในสังกัดกระทรวง รวมจํานวนทั้งสิ้น
207 ราย แยกตามชั้นตรา ดังนี้
1. ชั้นมหาปรมาภรณ์ช้างเผือก จํานวน 2 ราย
2. ชั้นมหาวชิรมงกุฎ จํานวน 13 ราย เป็นบุรุษ 8 ราย สตรี 5 ราย
3. ชั้นประถมาภรณ์ช้างเผือก จํานวน 49 ราย เป็นบุรุษ 35 ราย สตรี 14 ราย
4. ชั้นประถมาภรณ์มงกุฎไทย จํานวน 142 ราย เป็นบุรุษ 102 ราย สตรี 40 ราย
5. ชั้นประถมาภรณ์มงกุฎไทย ของคู่สมรสข้าราชการชั้นผู้ใหญ่ จํานวน 1 ราย
โอกาสนี้ พลเอก สุรศักดิ์ กาญจรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม
ให้เกียรติเป็นประธานในพิธี ณ ห้องประชุมศักดิ์สิทธิ์ ตรีเดช ชั้น 2 อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม
ภาพและเผยแพร่: อาทิตยา, ข่าว: จันทร์เพ็ญ
รัฐบาลไทย-ข่าวทำเนียบรัฐบาล-กระทรวงเกษตรฯ ลงนามข้อเสนอการแก้ไขปัญหาประมงพื้นบ้าน
วันจันทร์ที่ 19 มีนาคม 2561
กระทรวงเกษตรฯ ลงนามข้อเสนอการแก้ไขปัญหาประมงพื้นบ้าน
กระทรวงเกษตรฯ ลงนามข้อเสนอการแก้ไขปัญหาประมงพื้นบ้าน พร้อมเปิดช่องทางรับข้อเสนอแนะ เพื่อพัฒนาประมงไทยให้มั่นคงยั่งยืน
ตามที่มีกลุ่มชาวประมงพื้นบ้านได้มายื่นข้อเสนอให้กรมประมง กระทรวงเกษตรและสหกรณ์แก้ไขปัญหาการประมงพื้นบ้านรวม ๕ ประการ และได้กําหนดระยะเวลาในการพิจารณาแก้ไขปัญหาไว้ โดยมีการลงนามระหว่าง นายกฤษฎา บุญราช รัฐมนตรีว่าการกระทรวงเกษตรและสหกรณ์ นายอดิสร พร้อมเทพ อธิบดีกรมประมง และตัวแทนกลุ่มประมงพื้นบ้านที่มายื่นข้อเสนอเมื่อวันที่ ๑๖ มีนาคม ๒๕๖๑ แล้ว นั้น
กระทรวงเกษตรและสหกรณ์ โดยกรมประมง แจ้งว่า การลงนามและการรับข้อเสนอของกลุ่มชาวประมงพื้นบ้านไว้พิจารณานั้น จะมีการตั้งคณะทํางานร่วมกันระหว่างเจ้าหน้าที่รัฐกับกลุ่มประมงพื้นบ้านและนักวิชาการประมงที่เป็นกลางเพื่อพิจารณาข้อเสนอของกลุ่มประมงพื้นบ้านต่างๆ เช่น การแก้ไขเพิ่มเติมนิยามคําว่า “ประมงพื้นบ้าน” ไว้ในกฎหมายประมงหรือกรณีการแก้ไขประกาศหรือกฎเกณฑ์ต่างๆ เกี่ยวกับการทําประมงที่มีผลกระทบต่อสัตว์น้ําและทําลายสิ้งเเวดล้อม เป็นต้น โดยคณะทํางานร่วมดังกล่าวจะทํางานร่วมกันพิจารณาข้อเสนอของกลุ่มประมงพื้นบ้านภายใต้ระเบียบ กฏหมายที่เป็นธรรมและผลประโยชน์ของชาติบ้านเมืองรวมทั้งผู้มีอาชีพประมงทุกกลุ่มและจะได้แจ้งผลการพิจารณาให้ผู้เกี่ยวข้องทุกฝ่ายได้รับทราบทุกๆ ระยะ
ทั้งนี้ หากกลุ่มชาวประมงอื่นๆ มีข้อเสนอแนะหรือมีข้อคิดเห็นที่เป็นประโยชน์ต่อการทําประมงไทยทุกฝ่ายขอก็ให้ส่งรายชื่อตัวแทนหรือข้อเสนอหรือความเห็นของกลุ่มมายัง นายนิวัติ สุธีมีชัยกุล กรรมการผู้ช่วยรัฐมนตรีว่าการกระทรวงเกษตรและสหกรณ์ หมายเลขโทรศัพท์ ๐๘๕ ๐๗๐ ๖๔๖๔ หรือ นายอดิศร พร้อมเทพอธิบดีกรมประมง หมายเลขโทรศัพ์ ๐๙๒ ๒๒๕ ๒๖๙๕ หรือส่งจดหมายมาที่ สํานักงานเลขานุการรัฐมนตรีว่าการกระทรวงเกษตรและสหกรณ์ เลขที่๓ ถนนราชดําเนินนอก แขวงพานถม เขตพระนคร กทม. ๑๐๒๐๐ อย่างไรก็ตาม กรมประมง กระทรวงเกษตรและสหกรณ์พร้อมรับฟังข้อเสนอของทุกฝ่ายเพื่อร่วมกันแก้ไขปัญหาและพัฒนาประมงไทยให้มั่นคง มั่งคั่งและยั่งยืนต่อไป.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ออมสิน จัดโปรโมชั่นพิเศษ ลุยมหกรรมบ้านและคอนโดฯ ชู สินเชื่อเคหะดูแลบุพการี 0% นาน 1 ปี
วันพุธที่ 14 มีนาคม 2561
ออมสิน จัดโปรโมชั่นพิเศษ ลุยมหกรรมบ้านและคอนโดฯ ชู สินเชื่อเคหะดูแลบุพการี 0% นาน 1 ปี
ธนาคารออมสิน ขนโปรโมชั่นสินเชื่อเคหะ ร่วมงานมหกรรมบ้านและคอนโดฯ ครั้งที่ 38 จัดขึ้นระหว่างวันที่ 15-18 มีนาคม 2561 ณ ศูนย์การประชุมแห่งชาติสิริกิติ์ ชูสินเชื่อเคหะกตัญญูดูแลบุพการี ดอกเบี้ย 0% นาน 1 ปี สินเชื่อเคหะ 0% 3 เดือน
วันที่ 15 มีนาคม 2561 นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ ได้ให้เกียรติเป็นประธานเปิดงานมหกรรมบ้านและคอนโดฯ ครั้งที่ 38 ซึ่งจัดขึ้นระหว่างวันที่ 15-18 มีนาคม 2561 ณ ศูนย์การประชุมแห่งชาติสิริกิติ์ โซน C ชั้น 1 และ 2 โดยธนาคารออมสินนําโปรโมชั่นพิเศษเข้าร่วมในงานนี้ด้วย
นายชาติชาย พยุหนาวีชัย ผู้อํานวยการธนาคารออมสิน เปิดเผยว่า ในงานมหกรรมบ้านและคอนโดฯ ครั้งที่ 38 ธนาคารออมสินได้จัดโปรโมชั่นพิเศษ สําหรับสินเชื่อเคหะของธนาคาร เพื่อเป็นทางเลือกให้แก่ผู้ที่กําลังตัดสินใจซื้อที่อยู่อาศัย หรือไถ่ถอนจํานองเพื่อลดภาระค่าใช้จ่ายดอกเบี้ย มีโปรแกรมสินเชื่อเคหะเลือกทําประกันชีวิตเพื่อประกันสินเชื่อ กรณีลูกค้าทั่วไป ปีที่ 1-3 อัตราดอกเบี้ยคงที่ MRR-3.35% ต่อปี (อัตราดอกเบี้ย MRR ของธนาคารออมสิน ปัจจุบัน = 7.00% ต่อปี) ปีที่ 4 เป็นต้นไป MRR-1% ต่อปี (เฉลี่ย 3 ปี = 3.650%) ส่วนผู้มีรายได้ประจํา 25,000 บาทขึ้นไป หรือกลุ่มผู้ประกอบวิชาชีพเฉพาะตามที่ธนาคารกําหนด อัตราดอกเบี้ย 0% นาน 3 เดือน เดือนที่ 4 ถึงสิ้นปีที่ 2 ดอกเบี้ย MRR-4.410% ต่อปี ปีที่ 3 MRR-2.533% ต่อปี และปีที่ 4 เป็นต้นไป MRR-1% ต่อปี (เฉลี่ย 3 ปี = 3.000%)
สําหรับลูกค้าที่ไม่ต้องการทําประกันชีวิตเพื่อประกันสินเชื่อ เดือนที่ 1-3 อัตราดอกเบี้ย 0.97% ต่อปี เดือนที่ 4-12 MRR-6.03% ต่อปี ปีที่ 2 MRR-2.20% ต่อปี ปีที่ 3 MRR-1.10% ต่อปี และปีที่ 4 เป็นต้นไป MRR-0.75% ต่อปี (เฉลี่ย 3 ปี =3.890%)
ทั้งนี้ หากลูกค้ายื่นความจํานงภายในงานได้รับการอนุมัติและจัดทํานิติกรรมสัญญาแล้วเสร็จภายในวันที่ 30 เมษายน 2561 ที่มีวงเงินกู้ 1.5 ล้านบาทขึ้นไป รับกระเป๋าเดินทางแบบพับได้ วงเงินกู้ตั้งแต่ 3 ล้านบาทขึ้นไป รับเพิ่ม Gift Card Home Pro มูลค่า 3,000 บาท (เฉพาะ 50 ท่านแรก) และวงเงินกู้ 5 ล้านบาทขึ้นไป รับเพิ่มบัตรเงินสดเซ็นทารา มูลค่า 5,000 บาท (เฉพาะ 50 ท่านแรก หรือจนกว่าของจะหมด)
ขณะเดียวกัน ธนาคารออมสินยังมี สินเชื่อเคหะกตัญญูดูแลบุพการี สินเชื่อเพื่อนําไปซื้อบ้านพร้อมที่ดินหรือคอนโดมีเนียม หรือซื้อที่ดินและปลูกสร้างอาคาร หรือซื้อที่ดินที่มีอาคารของผู้กู้หรือคู่สมรสปลูกสร้างอยู่แล้ว ปลูกสร้างหรือต่อเติม ซ่อมแซมอาคารในที่ดินซึ่งเป็นของผู้กู้หรือคู่สมรส รวมถึงรีไฟแนนซ์จากสถาบันการเงินอื่น โดยผู้กู้ต้องเป็นบุตรที่อุปการะเลี้ยงดูบิดาและ/หรือมารดาของตนเองหรือคู่สมรส ปู่ ย่า ตา ยาย ของตนเอง โดยต้องอาศัยอยู่ร่วมกับบิดา และ/หรือมารดา ปู่ ย่า ตา ยาย โดยมีชื่ออยู่ในทะเบียนบ้านเดียวกันไม่น้อยกว่า 1 ปี หรือมีหลักฐานการหักลดหย่อนภาษีค่าอุปการะเลี้ยงดูบิดา และ/หรือมารดา จากกรมสรรพากรไม่น้อยกว่า 1 ปีภาษี ทั้งนี้ ผู้กู้ได้รับอัตราดอกเบี้ยพิเศษ 0% นาน 1 ปี หลังจากนั้นอัตราดอกเบี้ยเฉลี่ย 4 ปี = 4% ต่อปี กรณีทําประกันชีวิตเพื่อประกันสินเชื่อ และอัตราดอกเบี้ยเฉลี่ย 4.125% ต่อปี กรณีไม่ทําประกันชีวิตเพื่อประกันสินเชื่อ
รัฐบาลไทย-ข่าวทำเนียบรัฐบาล-บรรษัทตลาดรองสินเชื่อที่อยู่อาศัย เปิดบริการ LINE “@smc.or.th”
วันอังคารที่ 7 มีนาคม 2560
บรรษัทตลาดรองสินเชื่อที่อยู่อาศัย เปิดบริการ LINE “@smc.or.th”
บตท.ได้เปิดตัวช่องทางให้บริการลูกค้า บตท. ทางแอพพลิเคชั่น LINE เพื่อเพิ่มช่องทางการติดต่อสื่อสารและสามารถให้บริการลูกค้าได้อย่างฉับไว
เมื่อวันจันทร์ที่ 6 มีนาคม 2560 นางวสุกานต์ วิศาลสวัสดิ์ กรรมการและผู้จัดการ บรรษัทตลาดรองสินเชื่อที่อยู่อาศัย (บตท.) รัฐวิสาหกิจ สังกัดกระทรวงการคลัง ได้เปิดตัวช่องทางให้บริการลูกค้า บตท. ทางแอพพลิเคชั่น LINE เพื่อเพิ่มช่องทางการติดต่อสื่อสารและสามารถให้บริการลูกค้าได้อย่างฉับไว แชตส่วนตัวโดยตรงกับเจ้าหน้าที่ บตท. เพียงกดเพิ่มเพื่อนผ่านระบบโปรแกรม LINE ในสมาร์ทโฟน แล้วพิมพ์คําว่า “@smc.or.th”
สื่อมวลชนต้องการข้อมูลเพิ่มเติม กรุณาติดต่อ
• ฝ่ายสื่อสารองค์กร บรรษัทตลาดรองสินเชื่อที่อยู่อาศัย (บตท.) – ชิดขวัญ โทร. 0-2018-3666 ต่อ 3627 หรือ E-mail : chidkwan_h@smc.or.th
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-กรมบัญชีกลางเผยผลการใช้จ่ายเงินสิ้นปี 62 สูงถึง 97.65%
วันอังคารที่ 15 ตุลาคม 2562
กรมบัญชีกลางเผยผลการใช้จ่ายเงินสิ้นปี 62 สูงถึง 97.65%
กรมบัญชีกลางรายงานผลการใช้จ่ายเงินสิ้นปีงบประมาณ 2562 ใช้จ่ายได้ 2,929,421 ล้านบาท หรือคิดเป็นร้อยละ 97.65
นายภูมิศักดิ์ อรัญญาเกษมสุข อธิบดีกรมบัญชีกลาง เปิดเผยว่า ผลการใช้จ่ายเงินงบประมาณรายจ่ายประจําปี งบประมาณ พ.ศ. 2562 (1 ต.ค. 61 - 30 ก.ย. 62) มีงบประมาณภาพรวมใช้จ่ายแล้ว จํานวน 2,929,421 ล้านบาท ของวงเงินงบประมาณ 3,000,000 ล้านบาท หรือคิดเป็นร้อยละ 97.65 ต่ํากว่าเป้าหมาย ร้อยละ 2.35 แบ่งเป็นรายจ่ายลงทุนมีการใช้จ่ายแล้ว จํานวน 501,048 ล้านบาท ของวงเงินงบประมาณ 551,111 ล้านบาท หรือคิดเป็นร้อยละ 90.92 ขณะที่รายจ่ายประจํามีการใช้จ่ายแล้ว จํานวน 2,428,373 ล้านบาท ของวงเงินงบประมาณ 2,448,889 ล้านบาท หรือคิดเป็นร้อยละ 99.16 ในส่วนของเงินงบประมาณที่กันไว้เบิกเหลื่อมปี มีการใช้จ่ายแล้ว จํานวน 254,854 ล้านบาท ของวงเงินงบประมาณ 255,848 ล้านบาท หรือคิดเป็นร้อยละ 99.60
“จากมาตรการด้านงบประมาณ เพื่อการขับเคลื่อนยุทธศาสตร์ชาติและแผนแม่บท ได้กําหนดเป้าหมายการใช้จ่ายงบประมาณรายจ่ายประจําปีงบประมาณ พ.ศ. 2562 ไว้ที่ร้อยละ 100 ซึ่งในปีงบประมาณ พ.ศ. 2562 หน่วยงานภาครัฐมีการใช้จ่ายสูงกว่าปีงบประมาณ พ.ศ. 2561 จํานวน 138,858 ล้านบาท (อัตราเพิ่มร้อยละ 4.98 ซึ่งเพิ่มเท่ากับปีงบประมาณ พ.ศ. 2561) และเมื่อเทียบร้อยละที่เพิ่มขึ้นจากปีงบประมาณ 2561 สูงกว่าเท่ากับร้อยละ 1.42 (ปี 2561 มีการใช้จ่ายภาพรวม 2,790,563 ล้านบาท คิดเป็นร้อยละ 96.23)” อธิบดีกรมบัญชีกลางกล่าว
อธิบดีกรมบัญชีกลาง กล่าวเพิ่มเติมว่า จากข้อมูลสรุปผลการใช้จ่ายเงินตั้งแต่ปีงบประมาณ พ.ศ. 2561 - 2562 กรมบัญชีกลางมีแนวโน้มการใช้จ่ายเงินใกล้เคียงกับเป้าหมายมากขึ้น ซึ่งเป็นผลมาจากการกํากับ ติดตามผล และการลงพื้นที่เพื่อแก้ไขปัญหาอุปสรรคให้กับส่วนราชการให้สามารถดําเนินการจัดซื้อจัดจ้างและเบิกจ่ายเงินได้อย่างคล่องตัวขึ้น